cyanic-selkie/wikianc huggingface dataset:
Erling Wikborg
Wikborg er far til kunsthistorikeren Tone Wikborg og var derigjennom svigerfar til forfatter og forlegger Peder W. Cappelen 1955-66.
Aleksander Melli
Melli har norsk mor og italiensk far, en geolog med flere oppdrag i Norge, som brakte Aleksander som 12-åring til Stavanger der han gikk fem år på byens engelsk-språklige skole. Melli debuterte i 1990 med diktsamlinga En tidlig morgen. Ved oppfølgeren, en samling noveller et par år etter, sa Melli at han startet å skrive dikt på videregående skole, og at debutsamlingen ble antatt på første forsøk. Senere har det også blitt ungdomsromaner, oversatt til flere språk. Novellene er ofte fra Sicilia der han har bodd og har familie.
Dag Høili
Dag Alexander Høili (født 19. november 1968) er en norsk forretningsmann. Han er kjent for å være farts- og motorinteressert og driver mest innen eiendom, bil og båt.
Dd (Unix)
er et vanlig Unix-program hvis viktigste formål er kopiering og konvertering av filer. Forkortelsen dd står for «dataset definition» i IBM JCL, og kommandosyntaksen er ment å minne om denne.
Dag Høili
Han er sønn av Terje Høili (født 1944) som drev godt innen lavpris, og er oppvokst i Fredrikstad. I likhet med sin søster Hege Frafjord Høili (født 1967) ble Dag Høili med i farens bedrift.
thumb|I 2007 var Dag Høili med på å utvikle seks eksemplarer av denne [[Koenigsegg CCXR Edition.]] I 2004 solgte familien en større andel av sitt eierskap i Europris til investorgruppen Industri Kapital med en estimert gevinst på 1,3 milliarder kroner. Omkring 2007 kjøpte han landets eneste Maybach av Tinius Nagell-Erichsen. Sammen med Koenigsegg-eier Bård Eker (født 1961) fra Fredrikstad, finansierte Dag Høili i 2007 utviklingen av Koenigsegg CCXR Edition, en utgave som går på bioetanol og ble laget i seks eksemplarer og etter hvert solgt. Høili ble også kjent for sin deltakelse i TV3-serien Norges rike – pengene og livet.
Aleksander Melli
Melli fikk Den norske leserprisen sin ekstrapris i 2001, stemt frem av Lars Saabye Christensen. I 2009 vant han Riksmålsforbundets barne- og ungdomsbokpris for Barneregjeringen, som også ble nominert til Norsk litteraturkritikerlags barnebokpris.
Malinalco
Malinalco er en landsby og administrativt senter for Malinalco kommune i den meksikanske delstaten México. Landsbyen har 8 045 innbyggere (2010).
Navnet Malinalco kommer fra nahuatl Malinalxoch, som betyr «malinalliblomsten». Malinalli er en grasplante.
Malinalco har alltid vært forbundet med magi på grunn av en legende som sier at den var hjembyen til gudinna Malinalxóchil. Nær landsbyen ligger også det arkeologiske funnstedet Cuauhtinchan. I 2010 fikk landsbyen status som «Pueblo Mágico».
Klågerup
I Klågerup er det skole, barnehage, bibliotek, dagligvarehandel, pizzarestaurant, idrettshaller og idrettsplasser. I Klågerups østlige del ligger det et lite industriområde. Den lokale fotballklubben heter Klågerups GIF.
Historie
Klågerups slott var på begynnelsen av 1400-tallet eid av Peter Spoldener og sønnen Hans, og litt senere av Olof Truedsson og Knut Truedsson Hass. Via sistnevntes datter ble gården gjennom giftemål ført til Sparreætten, der den ble værende til begynnelsen av 1600-tallet. Deretter tilhørte den slektene Grubbe og Juel, og kom gjennom gifte i 1725 til slekten Trolle.
På begynnelsen av 1900-tallet ble godset kjøpt av Svenska Sockerfabriks AB. Siden 1964 har Klågerups herregård vært eid av familien Silfverschiöld.
Doctor psychologiae
Doctor psychologiae, som også kan skrives doctor psychologiæ, forkortet dr.psychol. i Norge og dr.psyk. i Danmark, er en doktorgrad i psykologi i Norge og Danmark. I Norge ble graden etablert i 1985.
Før graden ble opprettet tok man i Norge graden dr. philos. Som følge av «Kvalitetsreformen» ble graden i Norge faset ut frem til 2008, og erstattet av ph.d. (for de som har fulgt organisert doktorgradsprogram) og dr.philos. (for de som kvalifiserer seg for doktorgrad på gamlemåten, det vil si på egen hånd).
I Danmark er graden beholdt, og regnes som en høyere grad enn ph.d.
Psykolog
Karlskoga kommune
Karlskoga kommune er en kommune i Örebro län i landskapet Värmland i Sverige. Kommunens administrasjonssenter ligger i Karlskoga. Kommunens areal er på 470 km², befolkningstallet er 30 343 og befolkningstettheten er på 64,56/km².
Historisk sett har Karlskoga vært en fattig kommune, noe som på slutten av 1800-tallet ledet til storstilt emigrasjon til Nord-Amerika. Stockholm i Wisconsin ble grunnlagt av nybyggere fra Karlskoga.
Konz
Konz er en kommune sør for Trier i Tyskland, nær grensene mot Frankrike og Luxembourg. Elvene Saar og Mosel møtes her.
Karlskoga kommune
Tettsteder
Karlskoga kommune har kun et tettsted. I tabellen oppgis antall innbyggere per 31. desember 2010.
Vennskapsbyer
Karlskoga har ni vennskapsbyer
Rio Pomba
Rio Pomba er en kommune i delstaten Minas Gerais i sørøstregionen av Brasil.
Kill ’Em All
Kill 'Em All er debutalbumet til Metallica, sluppet ut 29. juli 1983.
Albumet er kjent for sine raske og meget punk-inspirerte riff. Sologitaristen i Metallica, Kirk Hammett, har ikke blitt kreditert noen av sangene. Dette er fordi den forrige sologitaristen, Dave Mustaine, ble sparket rett før innspillingen.
Bandet ville provosere ved å kalle denne platen Metal Up Your Ass og ønsket et bilde på omslaget av en toalettskål med en spiss metalldolk stikkende opp. Dette nektet plateselskapet å være med på, og tittelen ble erstattet av det marginalt mindre støtende navnet Kill 'Em All, som en hilsen til plateselskapet. Omslaget fikk i stedet bildet av en blodig hammer.
Kill 'Em All inneholder fan-favoritter som «The Four Horsemen», «Seek & Destroy» og «Whiplash». Disse låtene blir ofte spilt på konserter. Metallicas tidligere bassist Jason Newsted pleide være vokalist på låta «Whiplash» under deres tre år lange verdens-turne etter deres selvtitulerte album, Metallica.
Russulaceae
Beskrivelse
De to største slektene, risker og kremler, kjennetegnes av at soppens fruktlegeme har sprøtt kjøtt, ikke fibret, slik de fleste sopper har. Hvis man brekker stilken vil den brytes av på tvers, i stedet for at den trevles opp på langs. Denne egenskapen skiller disse slektene fra svært giftige sopper.
Det er også flere andre egenskaper som kjennetegner denne soppfamilien. Hatthuden er vanligvis tørr og matt eller blank og sjelden slimete. Fruktlegemene har ikke ytre hylster og vil derfor ikke ha slør, eller slørrester. De har ikke ring på stilken eller slire eller knoll ved bunnen av foten. Alle danner mykhorizza med forskjellige trær og busker.
Taksonomi
Den hollandske botanisten Johannes Paulus Lotsy gav denne familien dens vitenskapelige navn i 1907. Han inkluderte den gangen de tre slektene kremler (Russula), risker (Lactarius) og Russulina. Den sistnevnte regnes idag som et synonym til slekten kremler. Selv om slekten tidligere ble beskrevet av den franske mykologen Ernst Roze i 1876 regnes ikke publiseringen som gyldig fordi han ikke anvendte korrekt nomenklatur.
Totalt omfatter Russulaceae over 2,000 aksepterte arter. Den mest artsrike slekten i denne familien er kremler, etterfulgt av risker og flere andre slekter.
Tore Tønne
Tore Tønne (født 5. mars 1948 i Ogndal i Nord-Trøndelag, død 20. desember 2002) var en norsk Ap-politiker og næringslivsleder. Han var konserndirektør i Statoil, konsernsjef i Røkke-firmaet Norway Seafoods og helseminister i Jens Stoltenbergs første regjering (mars 2000 – oktober 2001).
Liv og virke
Han ble helseminister i Jens Stoltenbergs første regjering i mars 2000.
«Tønne-saken»
I desember 2002 ble det kjent at Økokrim etterforsket Tønne for å ha mottatt et honorar på 1,5 million kroner fra advokatfirmaet BA-HR for rådgivning han i en seksukersperiode utførte for Kjell Inge Røkke i forbindelse med oppkjøpet av Kværner i etterlønnsperioden etter ministerposten. Tønne hadde skriftlig forsikret at han ikke hadde lønnet arbeid, noe som også stemte på det tidspunkt forsikringen ble avgitt. Da var det uvisst når og om han skulle få noe betalt oppdrag.
Honoraret ble av BA-HR kamuflert ved hjelp av en falsk faktura. Saken førte til omfattende mediedekning. Økokrim tok ut tiltale mot Tønne 20. desember. Tønne ble meldt savnet på morgenen den 21. desember 2002, og like før klokken 19 samme dag ble han funnet død like ved sin egen bil. Dødsfallet ble raskt betegnet som selvmord.
Tiltalen mot Tønne ble henlagt, mens advokat Øyvind Eriksen i BA-HR fikk og godtok en bot på 50 000 kroner. Direktør Kari Breirem i BA-HR hadde nektet å underskrive den falske fakturaen advokatfirmaet hadde utstedt på vegne av Tønne. Hun ble derfor presset til å slutte i firmaet, som laget en egen hvitbok om hvor ubrukelig hun var. Hun ble senere direktør i Borgarting lagmannsrett og utgav høsten 2007 boken På BA-HR bakke om saken.
I forbindelse med Økokrims etterforskning av saken uttalte førstestatsadvokat Erling Grimstad at han var blitt utsatt for trusler fra Røkke.
Rio Preto
Rio Preto er en kommune i delstaten Minas Gerais i sørøstregionen av Brasil.
Bryne
Bryne er en by i Time kommune i Rogaland. Bryne ligger omkring 30 minutter med tog sør for Stavanger sentrum, og det statistiske tettstedet (inkludert Kåsen i Klepp kommune) har innbyggere per 1. januar, hvorav i Time kommune. Tettstedets areal er km². Bryne fikk bystatus 1. januar 2001, og er blant Norges 50 største byer.
Historie
Bryne ble etablert som Thime Station, en av mange stasjonsbyer langs Jærbanen, som ble bygd i 1878. Det ble etablert bedehus (Saron, 1878), krambu, industri og meieri. Det vokste opp en jordbruksrelatert industri med produksjon av ploger, slåmaskiner og fôrhøstere. Senere dukket det også opp produksjon av gravemaskiner. Etter hvert vokste Bryne til å bli et utdanningssenter med meieriskole fra 1906 og Rogaland Landsgymnas fra 1924. I 1921 ble det ved folkeavstemning bestemt at Thime Station skulle skifte navn til «Bryne». Bryne vokste fort til å bli det største tettstedet på Sør-Jæren. Navnet Bryne /'bry:ne / kommer av norrønt brún: kant, skrent, og -vin: eng, natureng; og det stemmer godt med stedet på høydene ved sørenden av Frøylandsvatnet. Bryne fikk bystatus 1. januar 2001 og er dermed blant de yngste byene i Norge.
Skoler på Bryne
Av offentlige skoler på Bryne, er det tre barneskoler, en ungdomsskole og en videregående skole:
Jærtun Lutherske Friskole er en privat, kristen grunnskole med ti trinn som har lokaler på Bryne. Høgskulen for grøn utvikling er drevet av en stiftelse.
Signalbygget
Signalbygget, Høghuset på Bryne og Forum Jæren er alle navn på et 66 m høyt bygg som er plassert midt i Bryne sentrum like ved jernbanestasjonen. Bygget har 20 etasjer og 380 trappetrinn, og med sine 66 m er det Norges 14 høyeste bygning. Bygget ble påbegynt 2. juli 2007 og ferdigstilt 10. november 2009. Det meste av lokalene i høybygget er kontorlokaler. I toppetasjen er det en restaurant og på gateplan er det butikker. I tillegg til selve høyhuset består Forum Jæren også av 2 tilleggsbygg på 2 og 3 etasjer. Samlet areal for de tre byggene er 21 000 kvadratmeter.
Ideen bak byggene er at «læring, næring og kultur» skal samles på et sted. Garborgsenteret ble samlokalisert med Time bibliotek som åpnet 17. oktber 2010 i et av sidebyggene. I 2014 ble de 2 videregående skolene på Bryne (Bryne og Time vidaregåande skule) slått sammen til en skole, og fikk et nytt bygg i samme område.
Fritz Røed Skulpturpark
1. oktober 2004 ble Fritz Røed Skulpturpark åpnet. Denne parken har utelukkende skulpturer av kunstneren Fritz Røed, som hadde tilknytning til Bryne. I enden av parken ligger Bryne Mølle.
Sport
Bryne Fotballklubb spilte i de to øverste divisjoner i 45 sesonger sammenhengende inntil 2016 og i Eliteserien 1976–1988 og 2000–2003. Klubbene Kåsen IL og Rosseland BK holder også til på Bryne.
Bryne har også en karateklubb. Utøvere fra klubben har vunnet mange NM og deltatt i EM et par ganger. Klubben trener karatestilen kyokushinkai. Bryne har en mindre Taekwondo-klubb. Av andre klubber kan Bryne Håndballklubb og fotballklubben Rosseland Ballklubb nevnes.
Thành Thái
Thành Thái (født 14. mars 1879 i Huế, død 24. mars 1954 i Saigon) var i årene 1889 til 1907 keiser i Vietnam tilhørende Nguyễn-dynastiet. Han var født som prins Nguyễn Phúc Bửu Lân og var sønn av keiser Dục Đức.
Da keiser Đồng Khánh kom til makten i 1885, ble prins Bửu Lân satt i husarrest sammen med moren da han angivelig hadde støttet den nye keiserens motstandere. Med da Đồng Khánh døde i 1889, anså de franske kolonimaktene og de høyere vietnamesiske embetsmennene den unge Bửu Lân til å være den beste etterfølgeren. Dette møtte sterk motstand hos moren, på bakgrunn av at hennes ektemann Dục Đức hadde blitt drept samme år han ble keiser. Men den 10 år gamle prinsen ble kåret til keiser med navnet Thành Thái.
AC Cesena
Associazione Calcio Cesena er en italiensk fotballklubb fra Cesena i Emilia-Romagna. Klubben ble grunnlagt i 1940.
Thành Thái
Men den unge keiseren var fullstendig klar over at han ble overvåket av de franske koloniherrene gjennom spioner ved keiserpalasset. Mens hans forgjenger hadde vært samarbeidsvillig overfor franskmennene, svarte den unge keiseren med passiv motstand mot koloniherredømmet, da han visste at aktiv motstand ville være det samme som selvmord. Han var en folks representant som brydde seg om sitt land og folk. Han kunne kle seg ut i vanlige klær og snike seg ut fra keiserpalasset i Huế for å snakke med vanlige folk og lodde stemningen.
For å vise franskmennene sin moderne innstilling, var han den første keiseren som klippet håret på vestlig manér og lærte seg å kjøre bil. Men han forble forbitret over den utenlandske kontrollen over landet. Han designet et nytt flagg for landet, til erstatning for det tidligere helgule. Etter hvert følte han seg innestengt i de keiserlige omgivelsene, da disse var under konstant fransk overvåkning, og han lot som om han var eksentrisk for å få oppmerksomheten bort fra sitt mer aktive motstandsarbeid mot franskmennene. Han var i ferd med å bli en del av en motstandsbevegelse basert i Kina da han ble arrestert av franskmennene, som erklærte at han var blitt gal og tvang ham til å abdisere.
Han ble først sendt i indre eksil i Vung Tau i det sørlige Vietnam i 1907, og hans sønn Duy Tân ble satt inn som den nye keiseren. Men også Duy Tân gjorde opprør mot franskmennene, og i 1916 ble de begge sendt i eksil til den franske øya Réunion i Indiahavet 800 km øst for Madagaskar.
Han ga aldri opp håpet om vietnamesisk uavhengighet og i 1945 fikk han lov til å vende tilbake, men ble holdt i husarrest i Vũng Tàu. Han døde i Saigon i 1954.
Tabell (database)
En tabell er i en relasjonsdatabase et sett med verdier, organisert i rader og kolonner, alternativt betegnet poster og felter. Hver av kolonnene har et, innen tabellen, unikt navn. Radene er som oftest identifisert ved bruk av en unik primærnøkkel bestående av en eller flere kolonner som unikt identifiserer raden. «Tabell» er et hverdagslig uttrykk for en relasjon. En tabell har et spesifisert antall kolonner, men kan et vilkårlig antall rader. I tillegg til selve dataene som lagres er det som regel også assosiert en del metadata med tabellen. Dette kan f.eks være informasjon om restriksjoner på tabellen eller kolonnene, eller spesifikasjon på hvilken datatype den enkelte kolonnen består av.
Dataene i en tabell trenger ikke å være fysisk lagret i databasen. Visninger omfattes også av begrepet tabell, men dataene de representerer kan beregnes hver gang man utfører en spørring mot den.
Sammenligning med andre typer datastrukturer
I enkelte systemer, som hierarkiske databaser, som ikke er relasjonelle, er strukturerte datafiler det nærmeste man kommer en tabell.
I motsetning til et regneark er som regel kolonnenes datatyper spesifisert av tabellspesifikasjonene, selv om enkelte relasjonsdatabaser, som f.eks SQLite, ikke håndhever denne distinksjonen like sterkt.
Gustave Cabaret
Charles Gustave Cabaret (født 1. november 1866 i Claye-Souilly, død 4. april 1918 i Paris) var en fransk sportsutøver som konkurrerte i bueskyting.
Cabaret vant bronsemedalje i bueskyting under OL 1908 i London da han kom på tredjeplass i continental round. Han fikk 255 poeng på 40 piler, ett poeng mindre enn sølvvinneren og landsmannen Louis Vernet. Eugène Grisot vant med 263 poeng. Cabaret kom på tjuesjetteplass i double York round.
Wouter olde Heuvel
Wouter olde Heuvel (født 18. august 1986) er en nederlandsk skøyteløper. Han er en typisk allround-løper med sine styrker på mellom- og langdistanser.
Olde Heuvel ble nummer to i verdensmesterskapet for junior (liten firkamp) i 2005, etter Sven Kramer. I 2006 ble han nummer to etter Håvard Bøkko. Under EM på skøyter 2008 ble han nummer 4. Han var med på Nederlands lag som ble verdensmester i lagtempo i 2008 og 2009.
Han lå pr. 9. februar 2008 på 16.-plass på adelskalenderen.
Wouter olde Heuvel er en yngre bror av skøyteløperen Remco olde Heuvel.
Lionel av Antwerpen
Lionel av Antwerpen (født 29. november 1338 i Antwerpen, død 17. oktober 1368 i Alba i Italia) var første hertug av Clarence og andre sønn av Edward III av England og Philippa av Hainault.
Bakgrunn, første ekteskap
Som barn ble han forlovet med Elizabeth de Burgh, 4. grevinne av Ulster, datter og arving til William Donn de Burgh, 3. jarl av Ulster. De giftet seg i 1352, men allerede i 1347 hadde Lionel tatt i bruk tittelen jarl av Ulster. På grunn av brudefolkenes meget unge alder ble ikke ekteskapet fullbyrdet før ti år etter bryllupet.
I 1345, og igjen i 1346, ble Lionel av Antwerpen utnevnt til sin fars representant i England. I 1355 ble han med på en ekspedisjon til Frankrike, men han fokuserte sin energi mest på Irland.
Stattholder
Han ble stattholder for Irland, og steg i land i Dublin i 1361. I november 1362 ble han hertug av Clarence, samtidig som hans far uten hell forsøkte å sikre at han ble kronet til konge av Skottland. Lionels innsats for å sikre effektivt styre i Irland ble bare kronet med moderat fremgang. Etter å ha holdt et parlament i Kilkenny, som vedtok Kilkennystatuttet i 1367, gav han opp sitt stattholderembede og reiste hjem til England. Kilkennystatuttet forbød ekteskap mellom engelskmenn og irer.
Hans kone hadde gått bort i Dublin i 1363, etter å ha fått datteren Philippa. Datterens etterkommere skulle senere kreve tronen for Huset York under rosekrigene.
Annet ekteskap
Lionel inngikk et nytt ekteskap med en kvinne ved navn Yolande eller Violante, som var datter av Galeazzo Visconti, som styrte i Pavia. Han gav en stor medgift, som også vokste i ryktene som gikk. De giftet seg i Milano i juni 1368. Etter noen måneder ble han syk i Alba, og døde der.
Hans eneste barn, Philippa, giftet seg i 1368 med Edmund Mortimer, 3. jarl av March. De fikk datteren Anne de Mortimer, og var dermed besteforeldre til Richard Plantagenet, 3. hertug av York og oldeforeldre til Edvard IV og Richard III.
Poeten Geoffrey Chaucer var en periode tjener i Lionels hushold.
Brösarp
Brösarp er et tettsted i Tomelilla kommune i Skåne län i Sverige. I 2010 hadde tettstedet 680 innbyggere.
Brösarp ligger på Österlen, fra gammelt av med skysstasjon og gjestgiveri langs landeveien fra østkysten mot Ystad for dem som skulle til kontinentet. Brösarp har en godt besøkt museumsjernbane, Skånska järnvägar, som om sommeren trafikkerer Sankt Olof via Vitaby.
Foreninger med sete i Brösarp er Brösarps Idrottsförening (fotball og styrkeløft) og Andrarums Idrottsförening (orientering) samt Brösarps speideravdeling.
Brösarps backar
Brösarps backar er et bakkelandskap i nærheten av Brösarp.
Bakkene, som er avleiringer fra siste istid, holdes åpne takket være beiting. De er kalkholdige og består først og fremst av sandjord. Området er kjent for sin rike flora.
Funk
Funk er et begrep innen musikk som kommer fra engelsk, stink, stank. Funk gjenkjennes av melodisk og synkopert bassgang som ofte fungerer som hovedriff. Det benyttes også mye trompeter og saksofoner. I senere funk, fra slutten av 1960-tallet fram til første halvdel av 1970-tallet, var det ofte sterkt synkoperte trommerytmer, ikke sjelden i kombinasjon med perkusjon.
August Hlond
August Hlond (født 5. juli 1881 i Brzęczkowice ved Mysłowice i Polen, død 22. oktober 1948 i Warszawa), kardinal, med Santa Maria della Pace som tittelkirke, var fra 1926 erkebiskop av Gniezno og Poznan, og fra 1936 erkebiskop av Warszawa og Den katolske kirkes primas i Polen.
Funk
Historie
Rundt 1975 dukket discoen opp på scenen i USA, dette var en enklere og mindre synkopert avart av 70-tallets funk og soul. Det var vanlig at man også blandet funk i disco, og omvendt. Det gjorde at funken ble like hard som rhythm and blues-inspirerte på 1960-tallet. Funk var også en av de grunnleggende stilene for utviklingen av hiphop og electroen på 1980-tallet, med musikere som Gary Davis & His Professor, Pookie Blow og Sugarhill Gang.
I den senere tid har noen rockeband blitt inspirert av funk, og skapt en ny sjanger som kan kalles for funkrock. Eksempel på band som man kan si spiller funkrock er Red Hot Chili Peppers, Mr. Bungle og Faith No More. Men kombinasjonen var ikke ny; svarte band som Funkadelic hadde spilt funkrock siden slutten av 60-tallet, mens mange hvite rockeband på 70-tallet plukket opp instrumenter og sjangertrekk vanligst forbundet med funk omtrent midt i tiåret. Et veldig klart eksempel er Led Zeppelins låt Trampled Underfoot fra 1975, som er meget lik Stevie Wonders hit Superstition fra 1972. Begge sangene er basert på et framtredende clavinet-riff med trommer og bass i 4/4.
Anders Bortne
Anders Marius Bortne (født 4. oktober 1973 i Ålesund) er en norsk forfatter, musiker og serieskaper.
Bakgrunn
Anders Bortnes bok Søvnløs - tusen våkenetter og en løsning kom ut i 2019 og er solgt til flere land.
Han er også skaper av den norske tegneserien Nobelkomiteen sammen med tegneren Andreas Iversen.
Bortne debuterte i 2005 med romanen Et bra band på Tiden Norsk Forlag. Hans andre bok, novellesamlingen Natt'a der oppe, natt'a der nede, kom ut i 2008. Romanen Ismannen kom ut i 2011, og ble nominert til Ungdommens Kritikerpris. Romanen Karikaturen, om den dødstruede «Muhammed-tegneren» Bård Anderssen, utkom i 2014. I 2017 fikk han gode anmeldelser for Ulvens År, en roman som fulgte en far og en datter gjennom en dag med en terrortrussel hengende over seg.
Bortne er også musiker og låtskriver, senest med prosjektet Forced On Friends, som ga ut albumene Favours i 2019 og "2021" i 2021.
1996 stiftet han indierockebandet Whopper hvor han var gitarist, vokalist og låtskriver. Han har også vært vokalist og låtskriver i bandet Kaare Joao, frontet av Kåre Pedersen fra Kåre & the Cavemen. Han dannet bandet Corado i 2005 sammen tidligere Whopper-medlem Anders Hole og ga ut platen Corado i 2007 og This Summer Disease i 2009. Han ble i 2022 nominert til Kulturdepartementets Bildebokpris for barneboka "Bak Den Svarte Porten" sammen med tegneren Skinkeape.
Beauchene Island
Beauchene Island (spansk: Isla Beauchene) er en av Falklandsøyene, beliggende om lag 50 kilometer sør for Sea Lion Island. Den ble oppdaget i 1701 av Jacques Gouin de Beauchêne og oppkalt etter ham.
Beauchene er den mest isolerte øya i øygruyppen. Den er ubebodd, men det finnes ruiner etter en gruppe bygninger fra 1830-tallet på øyas vestside. På motsatt side av øya finnes en naturlig ankringsplass, men den er bare anvendlig i godt vær.
Beauchene Island er et naturreservat og har verdens nest største koloni av svartbrynalbatrosser og klippehopperpingviner, som teller henholdsvis 100 000 og 60 000 hekkende par. I tillegg hekker om lag 10 000 par alvehvalfugl på øya, samt et titalls andre sjøfuglarter.
August Hlond
Episkopalgenealogi
Hans episkopalgenealogi er:
Matvaretrygghet
Matvaretrygghet (kalles også mattrygghet) er en vitenskapelig disiplin som omhandler håndtering, tilberedning og lagring av mat på et slikt vis at det man unngår matbårne sykdommer. Matvaretrygghet omfatter et antall rutiner som må bli fulgt for unngå mulig helserisiko. Mat kan overføre sykdom fra person til person og fungere som vekstmedium for bakterier som fører til matforgiftning.
Det er mulig å unngå matforgiftning. Til alle tider har mat og vann vært viktige kilder til sykdom eller helseskade hos mennesker. Ny kunnskap og økt velstand gjør oss nå i stand til å iverksette effektive forebyggende tiltak for å hindre at maten blir kilde til sykdom eller helseskade. I Norge har Mattilsynet et hovedansvar for å overvåke mat og matvaretrygghet. I en del mindre utviklede land er tilgang på trygt vann vannkvalitet den mest kritiske faktoren.
ISO 22000
Den Internasjonale Organisasjonen for Standardisering har utviklet ISO 22000 standarden med hensyn på matvaretrygghet. Den brukes av organisasjoner som jobber med næringsmidler som kan vise til at organisasjonen tar hensyn til farer slik at maten skal være trygg.
Matvaretrygghet i Norge
I Norge er det Mattilsynet som har ansvaret for matvaretryggheten, ut ifra de gjeldende lover og regler. Mattilsynet har som oppgave og sikre at all mat og drikke er trygg. De har tilsyn med alt fra produksjon av dyr og grønnsaker, foredling av råvarer, til mat i butikker og restauranter. Mattilsynet har også ansvaret for alt som kommer inn og ut av landet av næringsmidler. I Norge har vi Vitenskapskomiteen for mat og miljø (VKM) som gjør uavhengige vitenskapelige risikovurderinger. VKM har som oppgave og komme med innspill til Mattilsynet og Miljødirektoratet, i tillegg til at de er norsk kontaktpunkt opp mot Den europeiske myndighet for næringsmiddeltrygghet EFSA. Matloven regulerer og sikrer at næringsmidler i Norge er trygge og sikre. Denne loven berører kvalitet, forbrukerhensyn, produksjon, dyre- og plantehelse og miljøet i forbindelse med næringsmidler. Norge er forpliktet gjennom EØS-avtalen å implementere EU- reglene som omhandler mattrygghet og matproduksjon. Krav om sporbarhet i matproduksjonen er et viktig punkt i norsk matlov. Kravet om sporbarhet sørger for at myndigheten raskt kan trekke tilbake mat om den skulle vise seg og ikke være trygg, den gir ekstra informasjon til forbruker og hjelper myndigheten til å håndtere risiko.
Matvaretryggheten i Norge er god sammenlignet med andre land det er naturlig å sammenligne seg med. Norge er det landet i Europa som bruker minst antibiotika til dyr viser rapport fra EU. Til sammenligning bruker Sverige tre ganger så mye antibiotika, Danmark ti ganger, Tyskland 50 ganger og flere middelhavsland bruker 100 ganger så mye antibiotika som Norge. Et stort antibiotika forbruk øker sannsynligheten for antibiotika resistente bakterier, som igjen skaper store utfordringer på sykehusene. Norge, sammen med Sverige og Finland er i en særstilling blant andre land i verden, med egg fri for salmonella. Det betyr at man trygt kan spise rå egg i Norge.
Tissafernes
Tissafernes (død 395 f.Kr.) var en persisk satrap, barnebarn av Hydarnes.
Han ble satrap i Lydia og Karia i 413 f.Kr. og øverstkommanderende i den persiske hær i Lilleasia. Da Dareios II beordret innkreving av de utestående skattene til de greske byene, inngikk han en allianse med Sparta mot Athen, noe som i 412 førte til erobringen av store deler av Jonia. Men Tissafernes var ikke villig til å handle og forsøkte å nå sitt mål gjennom forhandlinger. Alkibiades overtalte ham om at Persias beste politikk var å holde balansen mellom Athen og Sparta, og rivalisering med hans nabo Farnabazos i Frygia tappet ham ytterligere for energi. Da kongen i 408 bestemte seg for å støtte Sparta, ble Tissafernes fjernet som general og begrenset til Karia, mens Lydia og krigsbestrebelsene ble betrodd Kyros den yngre.
Ved Athens fall krevde både Kyros og Tissafernes styret over de joniske byene, av disse anerkjente de fleste Kyros som hersker. Men Tissafernes tok kontroll over Milet hvor han ble angrepet av Kyros som samlet en hær under dette påskuddet til å bruke den mot sin bror Artaxerxes II. Kongen ble advart av Tissafernes som deltok i slaget ved Cunaxa, og etterpå forsøkte han å knuse Kyros' greske leiesoldater ved forræderi.
Han ble så sendt tilbake til Lilleasia til sine gamle stillinger som øverstkommanderende og satrap i Lydia og Karia. Han angrep nå de greske byene for å straffe dem for deres allianse med Kyros. Dette førte til krig med Sparta i 399. Tissafernes som igjen hadde energi til diplomati, ble beseiret av Agesilaos II ved Pactolos nær Sardis i 395. Kongen gav etter for representantene til Farnabazos som hadde sterk støtte av kilarken (visir) Tithraustes og av dronningmoren Parysatis som hatet Tissafernes hovedsakelig på grunn av dødsfallet til hennes favorittsønn Kyros. Tithraustes ble sendt for å henrette Tissafernes som ble lokket til Kolossai og drept i 395.
TV Haugaland
TV Haugaland er et foretak som ble stiftet 20. november 1990 i Haugesund for å produsere lokal-TV på Haugalandet i daværende Rogaland fylke.
Etter noen år ble TV Haugaland solgt til en gruppe investorer på Åkrehamn, deriblant Bøhn Regnskap. Studioet ble da flyttet til Åkrehamn. De nye eierne ansatte Dag Sandslett som daglig leder. Blant programmene som ble produsert i studioet i Åkrehamn var TV Bingo, Pyramiden, Adventsprogram og reportasjer om hendelser på Haugalandet.
I 1994 overtok nye eiere stasjonen, som ble flyttet tilbake til Haugesund sentrum. Programprofilen ble endret og presentasjonen av kanalen ble modernisert.
Kanalen har konsesjon i 14 kommuner i Nord-Rogaland og Sunnhordland (omtrent det området som blir kalt Haugalandet).
TV Haugaland er blant de eldste lokal-TV-stasjonene i Norge.
Flere programledere i riksdekkende media startet sin karriere i TV Haugaland, for eksempel Julie Strømsvåg (TV 2), Thomas Henschien, Margaret Stakkestad (TV 2), Øyvind Fjeldheim i TV 2 og Ray Kay.
Sommeren 2018 var TV Haugaland truet av konkurs. Høsten 2018 kjøpte en av aksjonærene opp aksjemajoriteten i selskapet TV Haugaland as. Kanalen er i dag en frittstående kanal.
I februar 2022 ble det offisielt kjent at Schibsted kjøpte opp 40 prosent av aksjene i TV Haugaland. Det skjer etter at TV-kanalen har vært lokaleid i 30 år.
Ansvarlig redaktør siden 2018 er Karen Hesseberg.
Austevoll
Austevoll er en øykommune i ytre Midthordland i Vestland fylke. Øykommunen ligger ut mot Nordsjøen, og er ellers omgitt av Øygarden kommune og Bergen kommuner i nord, Bjørnafjorden og Tysnes i øst, og Fitjar og Bømlo i sør. Kommunen består i alt av 667 øyer, holmer og skjær.
Austevoll er Norges mest folkerike kommune uten fastlandsforbindelse. Nærheten til Bergen har gjort at kommunen de siste årene har hatt en svært høy befolkningsvekst, slik som nabokommunene Øygarden og Bjørnafjorden. En annen grunn til dette kan være at Austevoll har Vestlands yngste befolkning. 28 % av befolkningen er under 17 år.
Administrasjonssenteret i kommunen er Storebø, som også er den største bygda. Kommunen har ungdomsskole, Austevoll Vidaregåande skule og Austevoll Maritime Fagskole. Havforskningsinstituttet har forskningsstasjon i Austevoll. Dessuten har tre børsnoterte selskaper som DOF, Austevoll Seafood og Bergen Group sine hovedkontor på Storebø.
Historie
I en kommuneoversikt datert den 31. januar 1840 («Fortegnelse over Rigets samtlige Formandsskabsdistricter») er «Østevold» (med «Møgster Sogn») oppført som en separat kommune adskilt fra Sund. (Dette ville ha vært i samsvar med loven – for selv om sognene Austevoll og Møkster tilhørte Sund prestegjeld så tilhørte de ulike fogderier: Sund tilhørte Nordhordland fogderi mens Austevoll og Møkster tilhørte Sunnhordland fogderi. I slike tilfeller kunne et prestegjeld bli delt i to separate kommunar.) Men denne delingen kan i så fall ikke ha vært virksom lenge: I alle senere oversikter (frem til 1886) er Austevoll oppført som en del av Sund kommune.
Geografi
Austevoll består i alt av 667 småkuperte øyer, holmer og skjær. Kommunen har ei samla strandlinje på 337 kilometer, og et areal på 114 km². Det høyeste punktet i Austevoll er Loddo på 244 moh. I vest ligger øyene Stora Kalsøy, Møkster og Stolmen som grenser mot Nordsjøen, i nord og nordøst Øygarden kommune og Bjørnafjorden kommune, i øst Tysnes, og Fitjar i sør. Øyene Huftarøy, Selbjørn, Hundvåko, Stolmen, Stora Kalsøy er sammenbundet med bruer og er de største øyene i kommunen. Det siste store veiprosjektet ble ferdigstilt 17. november 2007, med bruforbindelsene Storholmsbrua og Hundvåkøybrua fra Stora Kalsøy og Hundvåko til Huftarøy. Storholmbrua har en totallengde på 439 meter og seilingshøyde 18 meter. Hundvåkøybrua er 460 meter lang, med seilingshøyde 28 meter.
Demografi
Tolv av kommunens 667 øyer har fast bosetning året rundt. 29 prosent av befolkningen lever i tettbygde områder, disse er Storebø og Bekkjarvik. 28 prosent av befolkningen er under 17 år, dette er 4,4 prosentpoeng over snittet for hele landet. 4,7 prosent av innbyggerne i kommunen er 80 år eller eldre.
Innbyggerne i Austevoll regnes som Norges nest rikeste med en gjennomsnittlig formue på over 2,1 millioner kroner i 2016.
Største øyer
Alle disse øyene er bebodde. For flere øyer, se Kategori:Øyer i Austevoll.
Demografisk utvikling
Innbyggere i Austevoll (i 1000)
Ekstern kommunikasjon
I fremtiden ønsker kommunen bli bundet sammen med fastlandet. Dette skjer ved en bygging av bru frå Huftarøy i øst og over til Reksteren.
Flaggruten, som er hurtigbåtforbindelsen mellom Bergen og Stord, anløper Hufthamar på alle sine turer (nedlagt 2013). I tillegg anløper hurtigbåtene mellom Bergen og Sunnhordland Austevoll fire ganger daglig.
Intern kommunikasjon
Følgende øyer er forbundet med bro:
I tillegg er en rekke mindre øyer bindet sammen.
Etter at bilfergen mellom Huftarøy og Hundvåko ble erstattet av Austevollsbrua er 97 prosent av befolkningen i kommunen knyttet sammen med veiforbindelse.
Hurtigbåten MS «Tjelden» forbinder de minste øyene i vest med resten av kommunen.
Kommunestyrevalget 2015
Ved kommunestyrevalget 2015 var det 3 814 stemmeberettigede i kommunen. Avgitte stemmer var 2 569 (67,4 % oppslutning). Kommunestyret i Austevoll besto av 21 representanter. I perioden 2015-2019 var fem partier representert i kommunestyret.
Morten Storebø fra Høyre var ordfører og Anja Heggholmen fra Arbeiderpartiet varaordfører.
Å forbedre kommuneøkonomien var en av de viktigste sakene for den politiske dagsorden. Kommunen hadde også satset på forbedring av infrastrukturen i kommunen, i all hovedsak ved bygging av broer mellom de mest befolkede øyene i kommunen.
Tusenårssted
Kommunen har valgt et grøntområde mellom presteboligen på Storebø og Storebø skole som tusenårssted. Det foreligger blant annet planer for tilrettelegging av parkanlegg. Dette arbeidet er påbegynt med blant annet lekeapparater og nysådd gress. 22. mai 2010 gikk festivalen Havfest av stabelen på dette området, hvor blant andre Datarock og Reidar Larsen spilte.
Kumla kommune
Kumla er en kommune i Örebro län i landskapet Närke i Sverige. Kommunens administrasjonssenter ligger i Kumla.
Tettsteder
Kumla kommune har seks tettsteder. I tabellen oppgis antall innbyggere per 31. desember 2010.
Noter
<references group='lower-alpha'/>
Bill Pullman
William James «Bill» Pullman  (født 17. desember 1953 i Hornell i New York) er en amerikansk skuespiller.
Pullmann har gått på State University of New York og University of Massachusetts.
I 1980-årene jobbet Pullman primært på ulike teatre i New York og Los Angeles. Hans første større filmrolle var i Uten skrupler med Danny DeVito. Andre filmer han har spilt i, inkluderer hovedroller i Romnaut (1987),  The Serpent and the Rainbow (motspiller var Zakes Mokae), Mens du sov (1995) og Independence Day (1996). Pullman har fortsatt med å spille både i teatre og i filmer, både i uavhengige og med store budsjetter.
Pullman er gift med danseren Tamara Hurwitz, og har tre barn. Han mistet luktesansen på college etter en ulykke som gjorde at han lå i koma i to dager.
Fylkesvei 7304
Fylkesvei 7304 går mellom Fagervika og Meisfjord i Leirfjord kommune.
Frem til 2019 hadde veien betegnelsen fylkesvei 212.
Konstantin II av Skottland
Konstantin, sønn av Áed (skotsk-gælisk: Constantín mac Áeda; moderne gælisk: Còiseam mac Aoidh; født før 879, død 952) var en tidlig konge av Skottland, kjent den gang under det gæliske betegnelsen Alba. Betegnelsen kongeriket Alba, et navn som opptrådte for første gang i Konstantins livetid, var i nordlige Britannia. Kjernen i kongeriket utgjorde landområder rundt elven Tay. Dets sørlige grense var elven Forth, nordover strakte det seg til Moray Firth, og kanskje til Caithness, mens dens vestlige begrensning er mer usikker. Dette var det tidligere kjerneområdet til det piktiske rike. Konstantins bestefar Kenneth MacAlpin (Cináed mac Ailpín, død 858) var den første i slekten som er nedtegnet som en konge, men som konge av pikterne. Denne endringen av tittel, fra konge av piktere til konge av Alba, er en del av en bredere omforming av Piktland og opprinnelsen til kongeriket Alba er sporet tilbake til Konstantins livetid.
Piktland fra Constantín mac Fergusa til Konstantin I
Det dominerende kongedømmet i østlige Skottland før viktigtiden var det nordlige piktiske kongedømmet Fortriu ved kystene av Moray Firth. Ved 800-tallet var gælerne i Dál Riata (Dalriada) underlagt kongene i Fortriu til slekten til Constantín mac Fergusa (Konstantin, sønn av Fergus). Konstantins familie dominerte Fortriu etter 789 og kanskje, om Konstantin var en slektning av Óengus I av pikterne (Óengus. sønn av Fergus), fra rundt 730. Dominansen til Fortriu kom til en avslutning i 839 med et nederlag mot en norrøne hær som rapportert av Ulster-annalene hvor kong Uen av Fortriu og hans bror Bran, Konstantins nevøer, sammen med kongen av Dál Riata, Áed mac Boanta, «og andre bortimot utallige» ble drept. Disse dødsfallene førte til en periode med ustabilitet som varte et tiår og hvor flere slekter forstøkte å slå seg opp og ta makten i Piktland. Rundt 848 hadde Kenneth MacAlpin stått fram som seierherren.
Senere nasjonale myter har gjort Kenneth MacAlpin til den som opprettet kongedømmet Skottland, en grunnleggelse som var datert fra 843, året da det ble hevdet at han myrdet kongen og adelen i Piktland ved forræderi og således innledet en ny æra. De historiske nedtegnelsene for 800-tallets Skottland er magre, men de irske annaler og Krønike om kongene av Alba fra 900-tallet er enige om Kenneth var en piktisk konge og kaller ham for «konge av pikterne» ved hans død. Den samme tittel er benyttet av Kenneths bror Donald I (Domnall mac Ailpín) og hans sønner Konstantin I (Constantín mac Cináeda) og Áed (Áed mac Cináeda).
Kenneths sønn Konstantin døde i 877, drept i kamp mot en norrøn hær. I henhold til kongelistene ble han telt som nummer 70 og regnet som den siste konge av pikterne i senere tider.
Britannia og Irland mot slutten av 800-tallet
I 899 døde Alfred, konge av Wessex, og etterlot sin sønn Edvard som hersker av Britannia sør for elven Themsen, og sin datter Æthelflæd og svigersønn Æthelred styre over den vestlige delen av Mercia. Situasjonen i de danske kongerikene i østlige Britannia er mindre klar. Kong Eohric (Eirik) styrte antagelig East Anglia, men ingen dato kan med sikkerhet ble tilskrevet til etterfølgerne Guthfrith (Gudrød) av York i Northumbria. Det er kjent at Guthfrith, som angelsakserne kalte ham, ble etterfulgt av Sigurd og Knut, men om disse styrte samtidig eller etter hverandre er usikkert. Northumbria kan ha blitt delt på denne tiden mellom de norrøne herskerne i York og lokale høvdinger, kanskje representert av Ædwulf, basert ved Bamburgh og kontrollerte landene fra elven Tyne eller Tees og til Forth i nord.
I Irland var kong Flann Sinna, gift med Konstantins tante Máel Muire, dominerende. Årene rundt 900 representerte en periode med svekkelse blant de norrøne og norrøn-gæliske i Dublin. De er rapportert å ha delt seg mellom to rivaliserende ledere. I 894 forlot den ene gruppen Dublin, og bosatte seg kanskje ved kysten av Irskesjøen i Britannia mellom elven Mersey og bukten Firth of Clyde. De gjenværende dublinere ble forvist i 902 av Flann Sinnas svigersønn Cerball mac Muirecáin, og kort tid etterpå dukket opp i vestlige og nordlige Britannia.
I sørvest for Konstantins land lå kongedømmet Strathclyde. Det strakte seg nordover til Lennox, øst til elven Forth, og sør inn i Southern Uplands. I år 900 var antagelig Dyfnwal (Domnall) konge av Strathclyde.
Situasjonen for det gæliske kongedømmet Dál Riata i vestlige Skottland er usikkert. Ingen konge er kjent ved navn etter Áed mac Boanta. Frankiske Annales Bertiniani kan ha nedtegnet erobringen av Indre Hebridene, havområdet til Dál Riata, av nordmenn i 849. I tillegg til disse, var det stadige nye grupper av nordboere fra nordlige og vestlige Europa som kom til De britiske øyer. Det er vanskelig å avgjøre om det var norrøne eller norrøn-gæliske kongedømmer på de vestlige øyene på denne tiden.
Tidligste år
Áed, Konstantins far, etterfulgte Konstantins onkel av samme navn, Konstantin I, i 876, men ble drept i 878. Áeds korte styre er omtalt som å være av ingen betydning i de fleste kongelister. Selv om datoen for hans fødsel ikke er nedtegnet, kan ikke Konstantin II ha blitt født senere enn året etter hans fars død, som er 879. Hans navn kan antyde at han ble født tidligere under styret til sin onkel Konstantin I.
Etter Áeds død er det et hull på to tiår fram til dødsfallet til Donald II (Domnall mac Constantín) i 900 under hvor ingenting er rapportert i de irske annaler. Oppslagene for styret mellom Áed og Donald II er ødelagt i Krønike om kongene av Alba, og i dette tilfelle er Krøniken avvikende med alle andre kongelister. I henhold til Krøniken ble Áed etterfulgt av Eochaid, en sønnesønn av Kenneth MacAlpin, og som er på et eller annet vis forbundet med Giric, men alle andre lister sier at Giric styrte etter Áed. Giric er ikke kjent for å ha vært en slektning av Kenneth, skjønt det har vært foreslått at han var inngiftet i Kenneths slekt. De betydelige endringene i Piktland som begynte på denne tiden har av historikerne Alex Woolf og Archie Duncan blitt knyttet til Cirics styre.
Woolf forslår at Konstantin og hans fetter Donald kan under Girics styre ha oppholdt seg landsforvisning i Irland hvor deres tante Máel Muire var hustru til to etterfølgende storkonger av Irland, Áed Findliath og Flann Sinna. Giric døde i 889. Om Konstantin hadde vært i landsforvisning kan Konstantin ha kommet tilbake til Piktland hvor hans fetter Donald II ble konge. Donalds omdømme er antydet i hans tilnavn dasachtach, en betegnelse for å beskrive voldelig gærning og sinnssyke okser, som ble knyttet til ham i 1000-tallets skrifter til den irske munken Flann Mainistrech og som har et ekko i beskrivelsen av Donald i Bercháns profeti som «den simple som vil tenke at relikvier og salmer har liten verdi». Krigene med norrøne konger i Britannia og Irland fortsatte gjennom Donalds styre og han ble antagelig drept i kamp med en norrøn hær ved Dunnottar i Mearns i 900. Ved hans død ble han etterfulgt av Konstantin II som konge.
Vikinger og biskoper
De eldste hendelser nedtegnet i Krønike om kongene av Alba i Konstantins styre er et angrep fra norrøne vikinger og plyndringen av Dunkeld «og hele Albania» i hans tredje år. Det er første gangen betegnelsen Albania, den latinske formen for gammelirske Alba, benyttes i Krøniken som inntil da hadde beskrevet landområdene som ble styrt av etterkommerne til Cináed som Pictavia (Piktland).
Disse nordboere kan ha vært en del av de som ble fordrevet fra Dublin 902, men kan også ha vært den samme gruppen som beseiret Donald i 900. Krøniken uttaler at nordboere ble drept i Srath Erenn, noe som er bekreftet av Ulster-annalene som nedtegner at Ímar, sønnesønn av Ímar, og mange andre ble drept av menn fra Fortriu i 904. Denne Ímar var den første av Uí Ímair, at det er sønnesønner av Ímar, som ble rapportert; ytterligere tre sønnesønner av Ímar opptrer senere i Konstantins styre. De fragmentariske irske annaler inneholder en redegjørelse av slaget, og detter tilskriver nordboernes nederlagt til forbønn fra sankt Columba ved faste og bønn. Et oppslag i Chronicon Scotorum under året 904 kan muligens være korrumpert referanse til dette slaget.
Den neste hendelse som ble rapportert av Krønike om kongene av Alba er datert for året 906. Den nedtegnelse sier at:
Meningen, og helst betydningen av dette utsagnet, er åpen for akademisk diskusjon.
Frasen pariter cum Scottis i den latinske teksten har blitt oversatt på flere måter. William Forbes Skene og Alan Orr Anderson har forslått at de bør leses som «i bekreftelse med skikkene til gælerne», og knytter det til påstandene i kongelistene at Giric frigjorde kirken fra sekulær undertrykkelse og tilpasset seg irske skikker. Den har også blitt lest som «sammen med gælerne», noe som antyder enten en offentlig deltagelse eller tilstedeværelse av gælerne fra de vestlige kystene foruten også folket på østkysten, det vil si pikterne. Til sist er det foreslått at det var seremonien som fulgte «skikkene til gælerne», og ikke avtalene.
Norrøne Uí Ímair kommer tilbake
Som følge av hendelsene ved Scone er det lite av betydning som ble rapportert for det neste tiåret. En fortelling i de fragmentariske irske annaler, kanskje refererer til hendelser en del tid etter 911, hevder at dronning Æthelflæd, som styrte i Mercia, allierterte seg med irske og nordlige herskere mot de norrøne grupperingene kysten av Northumbria mot Irskesjøen. Ulster-annalene nedtegnet et nederlag for en irsk flåte fra kongeriket Ulaid i møte med norrøne vikinger «på kysten av England» på omtrent denne tiden.
I denne perioden rapporterte Krønike om kongene av Alba at Cormac mac Cuilennáin, konge av Munster på Irland, døde i det åttende året til Konstantins styre. Det er fulgt av en udatert oppslag som tidligere ble lest som «I hans tid døde Domnall [det vil si Dyfnwal], konge av britonene [i Strathclyde], og Domnall, sønn av Áed, ble valgt». Dette ble antatt å nedtegne valget av en bror av Konstantin ved navn Domnall til å være konge over britonerne i kongedømmet Strathclyde og ble vurdert som et tidlig bevis på overherredømmet av Strathclyde av kongene i Alba. Det aktuelle oppslaget er nå forstått som «... Dynfwal... og Domnall, sønn av Áed, konge av Ailech, døde»; og hvor denne Domnall er en sønn av Áed Findliath som døde den 21. mars 915. Til sist er også dødsfallene til Flann Sinna og Niall Glúndub nedtegnet.